Kutipan Terkini Black Panther Cecah $950 Juta Dolar
Filem terbaru Marvel, Black Panther semakin hampiri kutipan $1 billion dollar apabila kutipan terkumpul filem berkenaan kini telah mencecah $950 juta dolar. Jika filem berkenaan berjaya lepas angka $1 Billion, ia akan menyertai filem-filem Marvel yang lain seperti The Avengers, Avengers: Age of Ultron, Iron Man 3, dan Captain America: Civil War yang mencatat kutipan melebihi $1 Billion dolar. Selepas 22 hari tayangan, filem arahan Ryan Coogler itu telah mengumpul $521 juta dolar untuk pasaran domestik dan masih mendominasi carta box office dengan mengutip $66 juta, meninggalkan pencabar terdekat Red Sparrow yang hanya mengutip $16.9 juta. Kutipan antarabangsa Black Panther dijangka akan melepasi angka $500 juta apabila ditayangkan di China pada 9 Mac ini. Dijangkakan Black Panther akan mengutip $22 juta dolar pada minggu pertama tayangan di negara tersebut. Black Panther yang dibintangi oleh Chadwick Boseman, Danai Gurira, Michael B. Jordan, Lupita Nyong’o, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker, dan Andy Serkis masih lagi ditayangkan dipawagam-pawagam berdekatan